Document ID: 31999L0043

31999L0043
L 166/87
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 1999/43/ЕО НА ЕВРОПЕЙСКИЯ ПАРЛАМЕНТ И СЪВЕТА
от 25 май 1999 година
относно седемнадесето изменение на Директива 76/769/ЕИО за сближаване на законовите, подзаконовите и административните разпоредби относно ограниченията за пускането на пазара и употребата на някои опасни вещества и препарати
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално член 95 от него,
като взеха предвид предложението на Комисията (1),
като взеха предвид становището Икономическия и социалния комитет (2),
в съответствие с процедурата по член 251 от Договора (3),
(1)
като имат предвид, че трябва да се приемат необходимите мерки за спокойното функциониране на вътрешния пазар;
(2)
като имат предвид, че Европейският парламент и Съветът са приели на 29 март 1996 г. Решение № 646/96/ЕО на Европейския парламент и Съвета от 29 март 1996 г., с което се приема план за действие за борба с рака в рамките на акцията в областта на общественото здраве (1996-2000 г.) (4);
(3)
като имат предвид, че с цел подобряване защитата на здравето и безопасността на потребителите вещества, класифицирани като канцерогенни, мутагенни или токсични за репродукцията, както и съдържащите ги препарати, не трябва да се пускат на пазара за употреба от широките маси;
(4)
като имат предвид, че Директива 94/60/ЕО на Европейския парламент и Съвета от 20 декември 1994 г. относно четиринадесетото изменение на Директива 76/769/ЕИО за сближаване на законовите, подзаконовите и административните разпоредби относно пускането на пазара и употребата на някои опасни вещества и препарати (5), във формата на допълнение относно точки 29, 30 и 31 от приложение I към Директива 76/769/ЕИО (6), установява списък на вещества, класифицирани като канцерогенни, мутагенни или токсични за репродукцията от категория 1 или категория 2; като имат предвид, че такива вещества и препарати не трябва да се пускат на пазара за употреба от широките маси;
(5)
като имат предвид, че Директива 94/60/ЕО постановява Комисията да представи на Европейския парламент и на Съвета предложение за разширяване на този списък не по-късно от шест месеца след публикуването на адаптирането към техническия прогрес на приложение I към Директива 67/548/ЕИО (7), който съдържа вещества, класифицирани като канцерогенни, мутагенни или токсични за репродукцията от категория 1 или категория 2;
(6)
като имат предвид, че Директива 96/54/ЕО (8), двадесет и втора преработка с оглед на техническия прогрес на Директива 67/548/ЕИО, и по-специално приложение I към нея, съдържа 16 новокласифицирани вещества в категория 1 или категория 2 като канцерогенни, мутагенни или токсични за репродукцията; като имат предвид, че тези вещества трябва да се добавят към точки 29, 30 и 31 от допълнението на приложение I към Директива 76/769/ЕИО, както е консолидирана с Директива 97/56/ЕО на Европейския парламент и на Съвета (9) относно шестнадесето изменение на Директива 76/769/ЕИО;
(7)
като имат предвид, че рисковете и предимствата на веществата, класифицирани за първи път чрез директива 96/54/ЕО като канцерогенни, мутагенни или токсични за репродукцията в категория 1 или категория 2, са взети под внимание;
(8)
като имат предвид, че член 1, параграф 1, буква е) на Директива 96/54/ЕО заличава осем рубрики от приложение I към директива 67/548/ЕИО, тъй като веществата в тези рубрики или класификацията им като канцерогенни са оттеглени; като имат предвид, че пет от тези вещества са включени в допълнението към точка 29 на приложение I към Директива 76/769/ЕИО; като имат предвид, че тези рубрики трябва да се заличат в последната директива;
(9)
като имат предвид, че настоящата директива се прилага без да се засяга законодателството на Общността, формулиращо минималните изисквания за защита на работниците, дадени в Директива 89/391/ЕИО на Съвета от 12 юни 1989 г. относно въвеждането на мерки за насърчаване подобряването на безопасността и здравето на работниците на работното място (10), както и в базираните на нея специални директиви и в частност Директива 90/394/ЕИО на Съвета от 28 юни 1990 г. за защита на работниците от рискове, свързани с експозиция на канцерогени по време на работа (шеста специална директива по смисъла на член 16, параграф 1 от Директива 89/391/ЕИО) (11),
ПРИЕХА НАСТОЯЩАТА ДИРЕКТИВА:
Член 1
Веществата, дадени в приложение I към настоящата директива се добавят към тези, дадени в допълнението към точки 29, 30 и 31 на приложение I към Директива 76/769/ЕИО.
Член 2
Веществата, дадени в приложение II към настоящата директива, се заличават от списъка на веществата в допълнението към точка 29 на приложение I към Директива 76/769/ЕИО.
Член 3
1. Държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива, не по-късно от една година след датата на влизането ѝ в сила. Те незабавно информират Комисията за това.
Те прилагат настоящите мерки 18 месеца след влизане в сила на настоящата директива.
2. Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Редът и условията на позоваване се определят от държавите-членки.
Член 4
Настоящата директива влиза в сила в деня на от публикуването ѝ в Официален вестник на Европейските общности.
Член 5
Адресати на настоящата директива са държавите-членки.
Съставено в Брюксел на 25 май 1999 година.

Labels: 4
15
20